**ΕΝΔΕΙΚΤΙΚΕΣ ΕΡΩΤΗΣΕΙΣ ΣΤΗ ΡΨΩΔΙΑ ε 165-251**

1. Πώς παρουσιάζεται ο Οδυσσέας;
2. Προσέξτε ιδιαίτερα τους στ. 167-75. Ο Οδυσσέας σας θυμίζει τον τυπικό ήρωα που έχουμε στο μυαλό μας;
3. Όταν η Καλυψώ ανακοινώνει στον Οδυσσέα την απόφαση να φύγει, αυτός αντί να χαρεί ρίγησε, στ. 188. Γιατί; Πώς τον χαρακτηρίζει η ίδια η Καλυψώ γι' αυτή του την αντίδραση; Συμφωνείτε μαζί της; Τι πέτυχε ο Οδυσσέας με αυτό τον τρόπο;
4. Η Καλυψώ υπακούει στο θέλημα του Δία και παρουσιάζεται αποφασισμένη να στείλει τον Οδυσσέα στην πατρίδα του (δεσμεύεται μάλιστα με όρκο). Νομίζετε ότι αυτή η απόφαση την ικανοποιεί; Παραιτείται τόσο εύκολα από τη διεκδίκηση του Οδυσσέα;
5. Προσέξτε τους στ. 223-35. Πόσο καλόγνωμος σας φαίνεται ότι είναι ο νους της; (βλ. στ. 210).
6. Είναι δικαιολογημένη η πονηριά της Καλυψώς;
7. Σε ποια σημεία του λόγου της Καλυψώς απαντά ο Οδυσσέας; Με ποιον τρόπο; Γιατί;
8. Γιατί ο Οδυσσέας δεν θίγει καν το θέμα της αθανασίας;
9. Τι νομίζετε ότι σκέφτεται ο Οδυσσέας όταν μέσα του συγκρίνει την Ωγυγία με την Ιθάκη, την Καλυψώ με την Πηνελόπη;
10. Μελετήστε προσεκτικά τους στ. 215-220 από τη σκηνή του δείπνου. Συγκρίνετέ την με τους στ. 104-5: τον λόγο της συμπλήρωσε η θεά και του έστρωσε τραπέζι: άφθονη αμβροσία, νέκταρ κόκκινο. Τι αποκαλύπτουν για τη σχέση Οδυσσέα-Καλυψώς;
11. Τι θα συνέβαινε αν ο Οδυσσέας αποδεχόταν την πρόταση της αθανασίας;